b'\n_START_ARTICLE_\nLili Lozan\n_START_SECTION_\nBiografie\n_START_PARAGRAPH_\nLili Lozan s-a n\xc4\x83scut \xc3\xaen satul Izvoare, raionul Orhei. Este fiica lui Veaceslav \xc8\x99i a Vioric\xc4\x83i Lozan.  Are un frate, Vlad Lozan. A urmat cursurile Gimnaziului din satul Izvoare, apoi cele ale Liceului cu Profil Pedagogic \xe2\x80\x9eVasile Lupu\xe2\x80\x9d din ora\xc8\x99ul Orhei. A absolvit Facultatea de Jurnalism \xc8\x99i \xc8\x98tiin\xc8\x9be ale Comunic\xc4\x83rii (Universitatea de Stat din Moldova), nivel licen\xc8\x9b\xc4\x83. Este magistru \xc3\xaen Drept Economic, \xc3\xaen urma absolvirii studiilor de master la Universitatea de Studii Europene din Moldova. Este c\xc4\x83s\xc4\x83torit\xc4\x83 cu Adrian Da\xc8\x99chevici, din anul 2014.\n_START_SECTION_\nCarier\xc4\x83\n_START_PARAGRAPH_\n\xc3\x8en 2007, Lili Lozan \xc8\x99i-a \xc3\xaenceput activitatea la revista \xe2\x80\x9eGustos\xe2\x80\x9d, \xc3\xaen calitate de reporter. Apoi, a moderat programul de dedica\xc8\x9bii \xc8\x99i cel de weekend la postul de radio  Kiss FM. \xc3\x8en continuare, a f\xc4\x83cut parte din echipa de prezentatori ai reality-show-ului \xe2\x80\x9eFabrica de Staruri\xe2\x80\x9d, difuzat de Prime. La acela\xc8\x99i post de televiziune, a devenit gazda matinalului \xe2\x80\x9ePrima Or\xc4\x83\xe2\x80\x9d. Au urmat anii 2011 p\xc3\xa2n\xc4\x83 \xc3\xaen 2013 \xc3\xaen care jurnalista a prezentat emisiunea de autor \xe2\x80\x9eLive cu Lili Lozan\xe2\x80\x9d, la postul privat Publika TV.  A de\xc8\x9binut func\xc8\x9bia de produc\xc4\x83tor general la Muz TV. Ulterior, a revenit la Prime, \xc3\xaen calitate de prezentatoare a emisiunii\xe2\x80\x9ePrima Or\xc4\x83\xe2\x80\x9d, pe care o modereaz\xc4\x83 \xc8\x99i \xc3\xaen prezent, al\xc4\x83turi de Eugen Bulgaru \xc8\x99i care a fost desemnat\xc4\x83 \xe2\x80\x9eCea mai bun\xc4\x83 emisiune de divertisment\xe2\x80\x9d \xc3\xaen anul 2017, de c\xc4\x83tre revista VIP Magazin.\n_START_SECTION_\nPremii\n_START_PARAGRAPH_\n2017:   Premiul pentru \xe2\x80\x9eCea mai bun\xc4\x83 emisiune de divertisment prezentat\xc4\x83\xe2\x80\x9d, decernat de revista VIP Magazin; _NEWLINE_2016:  Premiul \xe2\x80\x9eOmul Anului 2016\xe2\x80\x9d, decernat de revista VIP Magazin; _NEWLINE_2015:  Premiul pentru \xe2\x80\x9eCea mai bun\xc4\x83 prezentatoare de divertisment\xe2\x80\x9d, oferit de Revista Aquarelle;_NEWLINE_2015:  Premiul pentru \xe2\x80\x9eCea mai stilat\xc4\x83 prezen\xc8\x9b\xc4\x83 TV\xe2\x80\x9d, decernat de Revista Fashion Vip.'